CELEX: C2006/165/10
Language: da
Date: 2006-07-15 00:00:00
Title: Sag C-343/04: Domstolens dom (Første Afdeling) af  18. maj 2006  — Land Oberösterreich mod ČEZ, a.s. (anmodning om præjudiciel afgørelse fra Oberster Gerichtshof — Østrig) (Bruxelles-konventionen — artikel 16, nr. 1, litra a) — enekompetence i sager om rettigheder over fast ejendom — negatorisk søgsmål, hvori der er nedlagt påstand om, at der fra et i en nabostat beliggende atomkraftværk ikke sker skadevirkning eller opstår risiko for skadevirkning på fast ejendom beliggende i en anden medlemsstat — finder ikke anvendelse)

15.7.2006   
            
            
               DA
            
            
               Den Europæiske Unions Tidende
            
            
               C 165/5
            
         Domstolens dom (Første Afdeling) af 18. maj 2006 — Land Oberösterreich mod ČEZ, a.s. (anmodning om præjudiciel afgørelse fra Oberster Gerichtshof — Østrig)
   (Sag C-343/04) (1)
   
   (Bruxelles-konventionen - artikel 16, nr. 1, litra a) - enekompetence i sager om rettigheder over fast ejendom - negatorisk søgsmål, hvori der er nedlagt påstand om, at der fra et i en nabostat beliggende atomkraftværk ikke sker skadevirkning eller opstår risiko for skadevirkning på fast ejendom beliggende i en anden medlemsstat - finder ikke anvendelse)
   (2006/C 165/10)
   Processprog: tysk
   Den forelæggende ret
   Oberster Gerichtshof
   Parter i hovedsagen
   
      Sagsøger: Land Oberösterreich
   
      Sagsøgt: ČEZ, a.s.
   Sagens genstand
   Anmodning om præjudiciel afgørelse — Oberster Gerichtshof — fortolkning af Bruxelles-konventionens artikel 16, nr. 1, litra a) — enekompetence i »sager om rettigheder over fast ejendom« — forebyggende søgsmål med henblik på afværgelse af skadevirkninger for et landbrugsområde forårsaget af et naboliggende atomkraftværk beliggende på en tredjestats område
   Konklusion
   Artikel 16, nr. 1, litra a), i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som senest ændret ved konventionen af 29. november 1996 om Republikken Østrigs, Republikken Finlands og Kongeriget Sveriges tiltrædelse, skal fortolkes således, at et søgsmål som det, der er anlagt i hovedsagen i medfør af § 364, stk. 2, i den østrigske almindelige borgerlige lovbog (Allgemeines bürgerliches Gesetzbuch), hvori der er nedlagt påstand om, at der fra et i en nabostat beliggende atomkraftværk ikke sker skadevirkning som følge af ioniserende stråling eller opstår risiko for sådan skadevirkning på sagsøgerens faste ejendom, der er beliggende i en anden medlemsstat, ikke er omfattet af nævnte konventionsbestemmelses anvendelsesområde.
   
      (1)  EUT C 251 af 9.10.2004.